Diari Oficial de la Generalitat Valenciana


Sumari del DOGV 9284, del 23-02-2022 (2022/1375)

Extracte de la Resolució de 16 de febrer de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes als municipis de la Comunitat Valenciana per a potenciar projectes de lluita contra el canvi climàtic, per a l'exercici de 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9284

Data del DOGV
:   23-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1375


Data del document
:   16-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 16 de febrer de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes als municipis de la Comunitat Valenciana per a potenciar projectes de lluita contra el canvi climàtic, per a l'exercici de 2022. [2022/1375]  
BDNS (identif.): 611174.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/611174  
  
Primer. Objecte  
La convocatòria té per objecte convocar ajudes per a potenciar actuacions de lluita contra el canvi climàtic, impulsant l'establiment de mesures dins dels plans d'acció per al clima i l'energia i actuacions per a reduir la petjada de carboni, la finalitat de les quals estiga relacionada amb els objectius següents:  
1) Reforçar la implantació d'energies renovables i millorar l'eficiència energètica.  
2) Contribuir a la mobilitat sostenible vinculada a la reducció d'emissions derivades del transport dins del municipi.  
  
Segon. Beneficiaris  
Els ajuntaments de municipis situats a la Comunitat Valenciana que complisquen almenys un dels dos requisits següents:  
a) Estar adherits al Pacte Europeu de les Alcaldies per al Clima i l'Energia amb les següents condicions:  
a.1. Un inventari d'emissions de referència de gasos d'efecte d'hivernacle del municipi per a fer el seguiment de l'efectivitat de les accions de mitigació.  
a.2. Una avaluació de riscos i vulnerabilitats derivats del canvi climàtic per a l'adaptació.  
a.3. Que la inversió elegible conste entre les mesures incloses en el Pla d'acció per al clima i l'energia sostenible del municipi.  
b) Estar inscrits en el Registre de Petjada de Carboni, compensació i projectes d'absorció de diòxid de carboni, creat mitjançant el Reial decret 163/2014, de 14 de març.  
  
Tercer. Bases reguladores  
Ordre de 4 de març de 2020, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores per a la concessió d'ajudes als ajuntaments de la Comunitat Valenciana, per a potenciar actuacions de lluita contra el canvi climàtic (DOGV 8759, 11.03.2020).  
  
Quart. Finançament de les ajudes  
L'import global màxim serà de 2.500.000,00 €, i es finançaran amb càrrec al crèdit de la línia: S8659000 del capítol VII, programa pressupostari 442.60, Canvi climàtic, aplicació: 27.22.13.9616.862.03.4, dels pressupostos de la Generalitat per a l'exercici 2022.  
  
  
Cinqué. Termini de presentació de les sol·licituds  
Serà de quinze dies hàbils comptadors des de l'endemà de la publicació de l'extracte de la convocatòria en el Diari Oficial de la Generalitat Valenciana. Per a la presentació s'haurà d'utilitzar el procediment habilitat en la Seu Electrònica de la Generalitat, a la qual es podrà accedir des de la següent url: http://sede.gva.es/va/proc20835.  
  
València, 16 de febrer de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.